आईपीएल के ग्याहवें सीजन में एम एस धोनी के नेतृत्‍व वाली चेन्नई सुपरकिंग्स की ओर से खेल रहे ब्रावो ने कहा, 'विराट के साथ मेरे संबंध अच्छे हैं। विराट असल में मेरे छोटे भाई डेरेन के साथ अंडर-19 क्रिकेट खेला है। मैं हमेशा अपने भाई से कहता था कि उसे विराट से का अनुसरण करना चाहिए।' उन्‍होंने आगे कहा, 'मैं ऐसा इसलिए नहीं कह रहा हूं कि मैं यहां हूं। मैं वाकई विराट कोहली से बेहद प्रभावित हूं। मैंने असल में विराट से आग्रह किया था कि वह मेरे भाई से निजी तौर पर बल्लेबाजी और क्रिकेट को लेकर बात करे। जब मैं विराट को देखता हूं तो मुझे क्रिकेट का क्रिस्टियानो रोनाल्डो दिखाई देता है।'